ΚΑΝΟΝΙΣΜΟΣ (ΕΚ) αριθ. 899/96 ΤΗΣ ΕΠΙΤΡΟΠΗΣ της 20ής Μαΐου 1996 σχετικά με τον προσδιορισμό των ποσοτήτων που χορηγούνται στους εισαγωγείς βάσει των κοινοτικών ποσοτικών ποσοστώσεων που ανακατανέμονται με τον κανονισμό (ΕΚ) αριθ. 612/96

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 520/94 του Συμβουλίου, της 7ης Μαρτίου 1994, για τη θέσπιση διαδικασίας κοινοτικής διαχείρισης των ποσοτικών ποσοστώσεων (1), όπως τροποποιήθηκε από τον κανονισμό (ΕΚ) αριθ. 138/96 (2), και ιδίως τα άρθρα 9 και 13,

τον κανονισμό (ΕΚ) αριθ. 612/96 της Επιτροπής, της 3ης Απριλίου 1996, σχετικά με την ανακατανομή των ποσοτήτων ποσοτικών ποσοστώσεων που δεν έχουν χρησιμοποιηθεί το 1995, που θα εφαρμοσθούν σε ορισμένα προϊόντα καταγωγής Λαϊκής Δημοκρατίας της Κίνας (3), και ιδίως το άρθρο 6,

Εκτιμώντας:

ότι ο κανονισμός (ΕΚ) αριθ. 612/96 καθόρισε το τμήμα καθεμίας εκ των εν λόγω ποσοστώσεων που προορίζεται για τους παραδοσιακούς εισαγωγείς και τους άλλους εισαγωγείς, καθώς και τους όρους και κανόνες συμμετοχής στη διανομή των διαθέσιμων ποσοτήτων 7 ότι οι εισαγωγείς μπόρεσαν να καταθέσουν αίτηση για άδεια εισαγωγής στις αρμόδιες εθνικές αρχές μεταξύ 5 και 26 Απριλίου 1996, στις 15.00, ώρα Βρυξελλών, σύμφωνα με το άρθρο 3 του κανονισμού (ΕΚ) αριθ. 612/96 7

ότι, σύμφωνα με το άρθρο 5 του κανονισμού (ΕΚ) αριθ. 612/96, η Επιτροπή έλαβε, εκ μέρους των κρατών μελών, τα στοιχεία για τον αριθμό και το συνολικό όγκο των αιτήσεων που έλαβαν αυτά για άδεια εισαγωγής, καθώς και για το συνολικό όγκο των παλαιότερων εισαγωγών που πραγματοποιήθηκαν από τους παραδοσιακούς εισαγωγείς κατά τη διάρκεια καθενός των ετών της επιλεγείσας περιόδου αναφοράς (1992 και 1994) 7

ότι η Επιτροπή, με βάση τα στοιχεία αυτά, είναι σε θέση να προσδιορίσει τα ενιαία ποσοτικά κριτήρια σύμφωνα με τα οποία μπορούν να ικανοποιηθούν, από τις αρμόδιες εθνικές αρχές, οι αιτήσεις αδειών εισαγωγής που κατατίθενται από τους κοινοτικούς εισαγωγείς και οι οποίες αφορούν τις ποσοτικές ποσοστώσεις που ανακατανέμονται με τον κανονισμό (ΕΚ) αριθ. 612/96 7

ότι ο κανονισμός (ΕΚ) αριθ. 752/96 του Συμβουλίου, της 22ας Απριλίου 1996, για την τροποποίηση των παραρτημάτων ΙΙ και ΙΙΙ του κανονισμού (ΕΚ) αριθ. 519/94 σχετικά με το κοινό καθεστώς που ισχύει στις εισαγωγές ορισμένων τρίτων χωρών (4), κατάργησε τις ποσοτικές ποσοστώσεις που εφαρμόζονται στα γάντια που υπάγονται στους κωδικούς ΕΣ/ΣΟ 4203 29 91 και 4203 29 99 και στα ραδιόφωνα αυτοκινήτου που υπάγονται στους κωδικούς ΕΣ/ΣΟ 8527 21 και 8527 29 7 ότι, κατά συνέπεια, δεν υπάρχει πλέον λόγος να πραγματοποιηθεί κατανομή σχετικά με τα προϊόντα αυτά 7

ότι ο κανονισμός (ΕΚ) αριθ. 752/96 συγχώνευσε επίσης σε μια ενιαία ποσόστωση τις τρεις ποσοστώσεις που αφορούν τα παιχνίδια που υπάγονται αντίστοιχα στους κωδικούς ΕΣ/ΣΟ 9503 41, 9503 49 και 9503 90 7 ότι, για λόγους διοικητικής απλούστευσης, και για μεταβατικό διάστημα, κρίνεται σκόπιμο να προσδιορισθούν ξεχωριστά για καθεμία από τις τρεις κατηγορίες παιχνιδιών τα ενιαία ποσοτικά κριτήρια σύμφωνα με τα οποία μπορούν να ικανοποιούνται οι αιτήσεις άδειας 7 ότι, κάθε άδεια που εκδίδεται για μία από τις τρεις αυτές κατηγορίες παιχνιδιών μπορεί επίσης να χρησιμοποιείται και για τις άλλες κατηγορίες 7

ότι, όπως προκύπτει από τα στοιχεία που κοινοποιήθηκαν από τα κράτη μέλη, για τα προϊόντα που περιλαμβάνονται στο παράρτημα Ι του παρόντος κανονισμού, ο συνολικός όγκος των αιτήσεων που έχουν υποβάλει οι παραδοσιακοί εισαγωγείς υπερβαίνει το τμήμα της ποσόστωσης που προορίζεται γι' αυτούς 7 ότι, κατά συνέπεια, οι αιτήσεις αυτές πρέπει να ικανοποιηθούν εφαρμόζοντας, για τις ποσότητες των εισαγωγών που έχουν πραγματοποιηθεί κατά μέσο όρο από κάθε εισαγωγέα κατά την περίοδο αναφοράς, εκφραζόμενες σε ποσότητα ή αξία, τον ενιαίο συντελεστή μείωσης που αναφέρεται στο εν λόγω παράρτημα Ι 7

ότι, όπως προκύπτει από τα στοιχεία που κοινοποίησαν τα κράτη μέλη, όσον αφορά τα προϊόντα του παραρτήματος ΙΙ του παρόντος κανονισμού, ο συνολικός όγκος των αιτήσεων που κατατέθηκαν από τους άλλους εισαγωγείς υπερβαίνει το τμήμα της ποσόστωσης που προορίζεται γι' αυτούς 7 ότι, κατά συνέπεια, οι αιτήσεις αυτές πρέπει να ικανοποιηθούν εφαρμόζοντας, για τα ποσά που ζητούνται από κάθε εισαγωγέα εντός των προβλεπόμενων από τον κανονισμό (ΕΚ) αριθ. 612/96 ορίων, τον ενιαίο συντελεστή μείωσης που αναφέρεται στο εν λόγω παράρτημα ΙΙ 7

ότι, όπως προκύπτει από τα στοιχεία που κοινοποιήθηκαν από τα κράτη μέλη, για τα προϊόντα του παραρτήματος ΙΙΙ του παρόντος κανονισμού, το σύνολο των αιτήσεων που υποβλήθηκαν από τους άλλους εισαγωγείς είναι κατώτερο από το τμήμα της ποσόστωσης που προορίζεται γι'αυτούς 7 ότι, συνεπώς, οι αιτήσεις αυτές πρέπει, εντός του ορίου του ανώτατου ποσού που μπορεί να ζητηθεί από κάθε εισαγωγέα σύμφωνα με τον κανονισμό (ΕΚ) αριθ. 612/96, να ικανοποιηθούν στο ακέραιο,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τα προϊόντα του παραρτήματος Ι του παρόντος κανονισμού, οι αιτήσεις χορήγησης αδειών εισαγωγής που υποβάλλονται δεόντως από τους παραδοσιακούς εισαγωγείς ικανοποιούνται, από τις αρμόδιες εθνικές αρχές, μέχρις ορίου της ποσότητας ή της αξίας που προκύπτει από την εφαρμογή του συντελεστή μείωσης που αναφέρεται στο παράρτημα Ι για κάθε ποσόστωση, στο μέσο όρο των εισαγωγών που πραγματοποιήθηκαν από κάθε εισαγωγέα στη διάρκεια των ετών 1992 και 1994.

Στην περίπτωση που η εφαρμογή του ποσοτικού αυτού κριτηρίου οδηγήσει στη χορήγηση μεγαλύτερης ποσότητας ή αξίας από εκείνης που ζητείται, η ποσότητα ή αξία που χορηγείται περιορίζεται σε εκείνη που ζητείται.

Άρθρο 2

Για τα προϊόντα του παραρτήματος ΙΙ του παρόντος κανονισμού, οι αιτήσεις αδειών εισαγωγής που υποβάλλονται δεόντως από τους λοιπούς εισαγωγείς, πέραν των παραδοσιακών, ικανοποιούνται από τις αρμόδιες εθνικές αρχές, εντός των οριζόμενων από τον κανονισμό (ΕΚ) αριθ. 612/96 ορίων, μέχρι την ποσότητα ή την αξία που προκύπτει από την εφαρμογή του συντελεστή μείωσης που αναφέρεται στο παράρτημα ΙΙ για κάθε ποσόστωση, στο αιτούμενο από τους εισαγωγείς ποσό.

Άρθρο 3

Για τα προϊόντα του παραρτήματος ΙΙΙ του παρόντος κανονισμού, οι αιτήσεις αδειών εισαγωγής που υποβάλλονται δεόντως από τους λοιπούς εισαγωγείς, πέραν των παραδοσιακών, ικανοποιούνται στο ακέραιο από τις αρμόδιες εθνικές αρχές εντός του οριζόμενου από τον κανονισμό (ΕΚ) αριθ. 612/96 ορίου.

Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Μαΐου 1996.

Για την Επιτροπή

Leon BRITTAN

Αντιπρόεδρος

(1) ΕΕ αριθ. L 66 της 10. 3. 1994, σ. 1.

(2) ΕΕ αριθ. L 21 της 27. 1. 1996, σ. 6.

(3) ΕΕ αριθ. L 86 της 4. 4. 1996, σ. 57.

(4) ΕΕ αριθ. L 103 της 26. 4. 1996, σ. 1.

ΠΑΡΑΡΤΗΜΑ Ι

Συντελεστής μείωσης που εφαρμόζεται στο μέσο όρο εισαγωγών το 1992 και 1994 (παραδοσιακοί εισαγωγείς)

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

Συντελεστής μείωσης που εφαρμόζεται στην αιτούμενη ποσότητα/αξία εντός των ορίων των ανώτατων ποσών που ορίζει ο κανονισμός (ΕΚ) αριθ. 612/96 (εισαγωγείς άλλοι, πέραν των παραδοσιακών)

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙΙ

Προϊόντα για τα οποία οι αιτήσεις εισαγωγής μπορούν να ικανοποιούνται στο ακέραιο εντός των ορίων των ανωτάτων ποσών που ορίζει ο κανονισμός (ΕΚ) αριθ. 612/96 (εισαγωγείς άλλοι, πέραν των παραδοσιακών)

>ΘΕΣΗ ΠΗΝΑΚΑ>